આવું જ બને છે ને... આપણામાંના ઘણા બધાની સાથે... વરસાદ અને વાદળ આપણામાંથી ઘણા બધાના રોમેન્ટિક પાસવર્ડ સક્સેસફુલી સ્વીચઓન કરે છે. જેમ વસંત પ્રેમીઓના મિલનની સિઝન છે તેમ વરસાદ પણ પ્રેમીઓના પૅશનની સિઝન છે. વાદળછાયું વાતાવરણ અચાનક જ મૂડ પોઝીટીવ કરી નાખે છે. ભયંકર તડકાના ત્રાસમાંથી માંડ મુક્ત થવાનો અહેસાસ આપે છે. ઉંમર ગમે તે હોય વરસાદ હૈયાને યુવાન બનાવે છે. આ પોઝિટીવ મૂડ ચેન્જીસ આપણી નર્વસ સિસ્ટમના કેમિકલ્સની કમાલ છે.